
Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS

Szám: 195-7/2012
Előterjesztést készítette: Tóth Krisztina jegyző
Előterjesztés elkészítésének időpontja: 2012. január 11.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: -
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. január 25-én tartandó munkaterv szerinti ülésére

5. napirendhez

Tárgy: Jogi tanácsadói szerződés megkötése
Tisztelt Képviselő-testület!

Mint ismeretes az elmúlt évben dr. Acsai Anetta Rita (székhelye: 2243 Kóka, Margithegy 18.) látta el az Önkormányzat működésével kapcsolatos ügyvédi, jogtanácsadási feladatokat.

Ennek keretében többek között elkészítette az Önkormányzat által megkötött adásvételi szerződéseket, ellátná az Önkormányzat peres képviseletét és havi egy alkalommal – számukra ingyenes – jogi tanácsadást nyújtott a sülysápi lakosok részére a Polgármesteri Hivatalban.

Mindezért havi 100.000 Ft díjazást fizetett az Önkormányzat, amivel kb. 2/3-ára csökkent az előző évekhez viszonyított ilyen célú kifizetésünk. Ráadásul ez pontosan össze sem mérhető, mivel azóta sajnálatos módon két perünk is elindult (méhelszállítási ügy, valamint buszmegálló elhelyezésének ügye), és ezek vitele a korábbi ügyvédi szerződésekben nem volt benne, tehát ha nem váltunk, plusz költségként jelentkezett volna. /A perek egyike sem zárult még le./

Általában véve elmondható, hogy az ügyvédnővel nagyon jó munkakapcsolatunk alakult ki, mindenkor könnyen, gyorsan elérhető volt számunkra és segítőkészen, szakszerűen állt a feladatokhoz. 

A szerződésünk 2011. december 31-ével lejárt, azonban az ügyvédnő továbbra is vállalná a feladatot a 2011-es áron. 

Javaslom az ajánlat szíves elfogadását.

…/2012. (I. 25.) ÖKT határozati javaslat
Sülysáp Nagyközség Önkormányzatának Képviselő-testülete 

1./ elfogadja dr. Acsai Anetta Rita ügyvéd (székhelye: 2243 Kóka, Margithegy 18.) jogi tanácsadói szerződés megkötésére vonatkozó ajánlatát (100.000 Ft/hó),

2./ felkéri és felhatalmazza a polgármestert a megbízási szerződés megkötésére.

Határidő: azonnal
Felelős: polgármester

Sülysáp, 2012. január 12.

Horinka László s.k.

